Publication: Magyar Közlöny
Issue: MK-2002-10 (Year: 2002, Number: 10)
Era: 1990-2004
Section: 1993. évi LXXX. törvény 119. §-ának (1) bekezdése alapján azzal egyenértékû vagy ennél magasabb tudományos
Paragraph Index: 467

(1) Az általános parancsnoki jutalomhoz a jutalmazási hatáskörbe tartozók részére ténylegesen kifizetett, a távolléti díj számításának az alapját képezõ illetményelemek után minden katonai szervezeti egységnél 1%-os szorzóval számított jutalmazási keret használható fel. Kis létszám esetén (50 fõ alatt) a keret az elöljáró parancsnok által összevontan is kezelhetõ. A parancsnokok jutalmazási keretét az elöljáró parancsnokságon, a törzs keretével együtt kell képezni. A más katonai szervezethez vezényeltek után a jutalmazási keretet az állományilletékes katonai szervezeteknél kell felszámítani, az õ jutalmazásuknál azonban a vezénylés helye szerinti parancsnok véleményét is ki kell kérni.

Source: https://magyarkozlony.hu/hivatalos-lapok/1f6d08fab5a2a997be14961954a4d0c7bbd2cb1d/dokumentumok/f0a36ce0acfe43376f951b1c08570cb650896f78/letoltes